section_heading: Recenzije
paragraph_text: Kritičari su napisali podijeljene recenzije o Stigmati dok su ju uspoređivali s prethodnim albumom skupine, Black Earthom. Jason Anderson iz Allmusica napomenuo je: "Kao što se često događa s vrlo očekivanim novim albumima, Stigmata je razočarala neke obožavatelje onime što bi neki mogli nazvati malo suzdržanijim zvukom i manjom količinom materijala". Kritizirao je pjevača Johana Liivu i dolazak studijskog bubnjara Petera Wildoera. Međutim, Anderson je pohvalio Michaela Amotta izjavivši: "Ti su problemi doista sitnica kad ih se uravnoteži s Amottovim odličnim sviranjem i skladanjem pjesama. Iako je Stigmata za dlaku gori od debitantskog albuma, Arch Enemy i dalje na svojem drugom uratku svira dosta dobar melodični death metal." Paul Schwarz iz Chronicles of Chaosa prvo je spomenuo da je "Arch Enemy otišao u zanimljivom i pomalo neočekivanom smjeru nakon debitantskog albuma Black Earth objavljenog dvije godine". Komentirao je da sastav "svoje 'melodije' nije preuzeo niti iz popa pa čak niti narodne glazbe" i da ono što označava razliku između tih dvaju albuma "može se opisati trima riječima: klasični heavy metal." Schwarz je svoju pozitivnu recenziju zaključio napisavši da je "Stigmata općenito izvrstan album i da prikazuje najbolji glazbeni smjer koji je Arch Enemy mogao odabrati nakon kritičkog uspjeha Black Eartha."